**ДОГОВОР ЗА УСЛУГА**

№ BG16RFPR001-1.003-0422-C01/SE01

Днес,……….., в гр. София между:

**ИНСКЕЙЛ“ ЕООД** с ЕИК 203828276, седалище и адрес на управление: гр. София, бул. „Никола Й. Вапцаров“ 53В, представлявано от Атанас Клинков – управител,, бенефициент по Договор за безвъзмездна помощ № BG16RFPR001-1.003-0422-C01, по процедура BG16RFPR001-1.003 „Внедряване на иновации в предприятията“, от Програма "Конкурентоспособност и иновации в предприятията" 2021-2027, наричано по-долу **ВЪЗЛОЖИТЕЛ,** от една страна,

и

…………………………………………………… с ЕИК, седалище и адрес на управление ………………………………….., представлявано от ....................................................-......................................., наричано по-долу **ИЗПЪЛНИТЕЛ**, от друга страна,

Като взеха предвид, че ВЪЗЛОЖИТЕЛЯТ изпълнява Договор за безвъзмездна финансова помощ BG16RFPR001-1.003-0422-C01, страните се споразумяха за следното:

**І. ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни заложеното в предмета на процедурата **„Услуга по тестване на софтуер, сигурност на информацията и натоварване на системата“**, съгласно посоченото в представената от ИЗПЪЛНИТЕЛЯ оферта, техническо и ценово предложение, представляващи неразделна част от настоящия договор (Приложение №1).

**ІІ. ЦЕНА И НАЧИН НА ПЛАЩАНЕ**

Чл. 2. (1) ВЪЗЛОЖИТЕЛЯТ се задължава да заплати на изпълнителя сумата от ...................... (..................................................................), съгласно предложената цена в офертата на изпълнителя (Приложение №1)

(2) Начин на плащане: Финално плащане в размер на 100% от договорната стойност, извършено след коректното и пълно изпълнение на всички договорени тестове, удостоверено с приемо-предавателен протокол, подписан от Възложителя.

(4) Плащанията по договора се извършват по сметка на ИЗПЪЛНИТЕЛЯ след издаването на фактура.

(5) В издаваните от ИЗПЪЛНИТЕЛЯ фактури следва да бъде указано, че разходът се извършва по проект BG16RFPR001-1.003-0422- Внедряване на продуктова иновация в Инскейл, от процедура BG16RFPR001-1.003 „Внедряване на иновации в предприятията“, от Програма "Конкурентоспособност и иновации в предприятията" 2021-2027.

**III. СРОК, МЯСТО НА ИЗПЪЛНЕНИЕ, ПРИЕМАНЕ И ПРЕДАВАНЕ**

Чл. 3. (1) Срокът за изпълнение на договора е …… календарни дни от датата на възлагането на услугата, в съответствие с посочения срок за изпълнение в (Приложение №1) Оферта на ИЗПЪЛНИТЕЛЯ, но не по-късно от крайния срок на Договор за безвъзмездна финансова помощ – 03.03.2026 г.

(2) Настоящият договор влиза в сила от датата на подписването му от двете страни.

(3) Срокът на договора започва да тече от писменото възлагане на услугата.

Чл. 4. (1) Услугата се извършва на адрес: гр. Стара Загора, бул. „М. М. Кусев“ № 31, вх. Г, помещение № 13.

(2) Всички рискове за изпълнение на услугата са за сметка на ИЗПЪЛНИТЕЛЯ до момента на приемането от ВЪЗЛОЖИТЕЛЯ.

Чл. 5. (1) Услугата се приема и предава: след нейното изпълнение и установяване, че системата функционира без грешки.

(2) По време на приемо-предаването на услугата по ал. (1), при констатиране на несъответствия, представени в техническата оферта на ИЗПЪЛНИТЕЛЯ, и/или при констатиране на недостатъци и/или несъответствия при извършените тестове, ВЪЗЛОЖИТЕЛЯТ има право да откаже да подпише съответния протокол. В тези случаи страните подписват двустранен протокол, в който се описват констатираните недостатъци, липси и/или несъответствия и се посочва срока, в който същите ще бъдат отстранени. Посоченият срок следва да не надхвърля предложеният срок за изпълнение от ИЗПЪЛНИТЕЛЯТ.

**IV. ГАРАНЦИЯ ЗА ДОБРО ИЗПЪЛНЕНИЕ, ГАРАНЦИОНЕН СРОК И ОТГОВОРНОСТ**

Чл. 6. (1) Гаранция за добро изпълнение по настоящия договор е 5 (пет) % от стойността му, които се равняват на ..........................(....................................................................) лева.

(2) Гаранцията за добро изпълнение се представя преди сключването на настоящия договор и се възстановява до 60 календарни дни след подписването на финален приемо-предавателен протокол.

(3) В случай на некачествено, непълно или лошо изпълнение на договора, ВЪЗЛОЖИТЕЛЯТ може да задържи гаранцията.

(4) Гаранцията за добро изпълнение се задържа при едностранно прекратяване на договора от страна на Възложителя, когато Изпълнителят не е успял да изпълни услугата в срок.

(5) Гаранцията за изпълнение не се освобождава от ВЪЗЛОЖИТЕЛЯТ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

Чл. 7. (1) Гаранционният срок и отговорност за качеството на извършените тестове по настоящия договор е......................... месеца, съгласно офертата на ИЗПЪЛНИТЕЛЯ (Приложение №1) и започва да тече след подписването на финален приемо-предавателен протокол.

(2) Гаранционният срок обхваща всички нововъзникнали проблеми, които:

• не са описани в доклада от извършените тестове;

• представляват пропуски в функционалното тестване, информационната сигурност, анализа на имплементацията или тестовете под натоварване;

• водят до нарушения в сигурността, стабилността, производителността или надеждността на системата.

(3) При установяване на такива проблеми в периода на гаранционния срок, Изпълнителят дължи санкция в размер на 5% от стойността на договора за всяка отделна констатирана грешка.

**V. ПРАВА И ЗАДЪЛЖЕНИЯ НА СТРАНИТЕ**

Чл. 8. ИЗПЪЛНИТЕЛЯТ се задължава:

(1) Да изпълни услугата в необходимото качество и срок, съгласно настоящия договор;

(2) Да не разпространява конфиденциалната информация, станала му известна при или по повод изпълнение на настоящия договор.

(3) Да отстранява проблеми и грешки при тестването в рамките на определения в настоящия договор срок.

Чл. 9. ИЗПЪЛНИТЕЛЯТ има право:

(1) Да получи уговореното в настоящия договор възнаграждение в посочените срокове и при договорените условия;

Чл. 10. ВЪЗЛОЖИТЕЛЯТ се задължава:

(1) Да заплати цената по договора по реда и при условията, посочени в него;

(2) Да не възпрепятства ИЗПЪЛНИТЕЛЯ във връзка с изпълнението на договора;

Чл. 11. ВЪЗЛОЖИТЕЛЯТ има право:

(1) Да получи услугата в необходимото качество и срок, съгласно настоящия договор.

**VI. ПРЕКРАТЯВАНЕ НА ДОГОВОРА**

Чл. 12. Настоящият договор се прекратява:

(1) С окончателното му изпълнение;

(2) По взаимно съгласие, изразено в писмен вид;

(3) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта, в случай на неизпълнение на срока за изпълнение на услугата. В този случай се задържа гаранцията за добро изпълнение и се дължи неустойка в размер на 50% от стойността на договора.

(4) ВЪЗЛОЖИТЕЛЯТ прекратява Договора едностранно без предизвестие и без да изплаща, каквито и да било обезщетения и плащания по проекта при приключване на тестовия период, предшестващ подписването на финален приемо-предавателен протокол. В този случай се задържа предоставената гаранция за добро изпълнение и се дължи неустойка в размер на 50% от стойността на договора.

(5) ВЪЗЛОЖИТЕЛЯТ прекратява Договора без предизвестие и без да изплаща, каквито и да било обезщетения, в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Бенефициента (чл. 11.3 „б” от ОБЩИТЕ И АДМИНИСТРАТИВНИ РАЗПОРЕДБИ НА ПРОЦЕДУРАТА).

(6) При друго виновно неизпълнение на задълженията на една от страните по договора с 10-дневно писмено предизвестие от изправната до неизправната страна;

**VII. НЕИЗПЪЛНЕНИЕ НА ДОГОВОРА И САНКЦИИ**

Чл. 13 (1) При неизпълнение на договорения срок за извършване на всички тестове, включително функционални тестове, тестове за информационна сигурност, анализ на имплементацията и тестове под натоварване, Възложителят има право да прекрати договора едностранно. В този случай предоставената гаранция за добро изпълнение се задържа, а Изпълнителят дължи неустойка в размер на 50% от стойността на договора.

За неизпълнение се счита и:

• извършване на тестове, които не покриват изискванията на техническата спецификация;

• непредоставяне на пълен, коректен и професионално изготвен доклад с резултатите;

• наличие на пропуски, неточности или некоректно извършени тестове, установени от наблюдаващо лице с ИТ експертиза, когато Изпълнителят не ги отстрани в рамките на оферирания срок;

• забавяне или отказ за отстраняване на констатирани несъответствия.

(2) При неуспешно приключване на тестовия период, предшестващ подписването на финален приемо-предавателен протокол, договорът се прекратява едностранно от Възложителя, като в този случай се задържа гаранцията за добро изпълнение и се дължи неустойка в размер на 50 % от стойността на договора.

(3) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишат размера на предвидените неустойки.

**VIII. ДОПЪЛНИТЕЛНИ УСЛОВИЯ**

Чл. 14. ИЗПЪЛНИТЕЛЯТ декларира, че е запознат и приема условията, приложими към Договора за безвъзмездна финансова помощ Общи условия към договорите за финансиране по Програма "Конкурентоспособност и иновации в предприятията" 2021-2027 (Приложение №3).

Чл. 15. Страните могат да изменят и допълват клаузите на този договор с двустранни писмени споразумения.

Чл. 16. Всеки спор или претенция, свързани с изпълнението или тълкуването на настоящия договор, ще бъде решаван между страните чрез взаимни преговори до постигане на съгласие, а при непостигане на такова, ще бъде прилагано действащото законодателство в Република България.

Неразделна част от настоящият договор са следните приложения:

Приложение №1 Оферта на ИЗПЪЛНИТЕЛЯ с ценово и техническо предложение

Приложение №2 Гаранция за добро изпълнение

Приложение №3 Общи условия

**Кореспонденцията по договора ще се осъществява в писмена форма:**

При промяна на посочените данни, всяка от страните е длъжна да уведоми другата в най-кратък срок за настъпване на промяната.

1. От страна на ВЪЗЛОЖИТЕЛЯ:

Име: Атанас Клинков

Длъжност: управител

Адрес за кореспонденция:

Телефон: +359 885 131326

Електронен адрес: office@inscale.bg

2. От страна на ИЗПЪЛНИТЕЛЯ:

Име:

Длъжност:

Адрес за кореспонденция:

Телефон:

Електронен адрес:

Настоящият договор се подписа в 2 (два) еднообразни екземпляра, по един за всяка страна.

ВЪЗЛОЖИТЕЛ:...................................

ИЗПЪЛНИТЕЛ:....................................